b'\n_START_ARTICLE_\nAjnur\n_START_PARAGRAPH_\nAjnur (valinorsko Ayan\xc3\xbbz, ednina Ainu, poslovenjeno Ajnurji) veljajo za najstarej\xc5\xa1o raso, saj so bili ustvarjeni \xc5\xa1e pred nastankom sveta (E\xc3\xa4)._NEWLINE_Za\xc4\x8detek Ainulindal\xc3\xaba pravi: \xc2\xabBil je Eru, Edini, ki mu na Ardi pravijo Il\xc3\xbcvatar. V za\xc4\x8detku je ustvaril Ajnur, Svete, sadove svojih misli, in bili so pri njem, \xc5\xa1e preden je bilo ustvarjeno karkoli drugega.\xc2\xab_NEWLINE_Nato so Ajnur pred Iluvatarjem prepevali, on pa jih je poslu\xc5\xa1al, in z njihovim petjem je nastala Arda. Najpogumnej\xc5\xa1i med njimi so se spustili nanjo (in se od takrat naprej imenovali valar) in jo oblikovali po svoji volji ter jo s tem pripravili za prihod Prvorojenih (vilinci) in Drugorojenih (ljudje). Nazadnje so si na skrajnem zahodu oblikovali svoje kraljestvo, imenovano tudi Bla\xc5\xbeeno kraljestvo, Aman.'